

**Қазақстан Республикасы Үкiметiнiң ақпарат бюллетенiн шығару туралы**

***Күшін жойған***

Қазақстан Республикасы Премьер-Министрiнiң өкiмi 1996 жылғы 11 наурыз N 106 . Күші жойылды - ҚР Үкіметінің 2001.10.05. N 79-ө өкімімен. ~R010079-ө

      Жергiлiктi атқарушы органдарды ақпаратпен қамтамасыз ету,
аймақтық мемлекеттiк басқару органдарының өзара ақпарат алмасуын
жақсарту мақсатында:

      1. Қазақстан Республикасы Үкiметiнiң кезеңдiлiгi 2 айда бiр рет,
таралымы 450 дана, көлемi 50 машинкалық бетке дейiн ақпарат
бюллетенiн шығару туралы ұсынысы қабылдансын. Бюллетеньдi шығару
1996 жылдың 1 мамырынан басталсын.

      2. Қазақстан Республикасы Үкiметi Аппаратының Басшысы
/Е.Ә. Өтембаев/ Қазақстан Республикасы Үкiметi Аппараты Аумақтық даму
бөлiмi үшiн штат кестесiне сәйкес еңбекақы қорымен үш штаттық бiрлiк
- аға референт - бюллетеннiң редакторы, референт, аға маман
қарастырсын.

      3. Қазақстан Республикасы Үкiметi Аппаратының Республикалық
өндiрiстiк-пайдалану кәсiпорны /П.Я. Вдовенко/ шағын баспахана
базасында тапсырыстың орналастырылуын және ақпарат бюллетенiнiң
басылуын қамтамасыз етсiн.

      4. Қазақстан Республикасының министрлiктерi, мемлекеттiк
комитеттерi, өзге де орталық атқарушы органдары, әкiмшiлiк-аумақтық
бiрлiктердiң әкiмдерi ақпарат бюллетенiнде жариялау үшiн
ақпарат-талдау материалдары, консультациялар мен түсiнiктемелер,
Қазақстан Республикасы Үкiметiнiң жер-жерлердегi аймақтық саясатын
жүзеге асыру жөнiндегi жұмыстың тәжiрибесi, облыстарда өткiзiлген аса
маңызды шаралар туралы материалдар берiлуiн қамтамасыз етсiн.

      5. Қазақстан Республикасы Үкiметi Аппаратының Кеңсесi
/Қ.Ермекбаев/ ақпарат бюллетенiнiң аудандар, қалалар мен облыстар
әкiмдерi аппараттарына жiберiлiп жеткiзiлуiн қамтамасыз етсiн.

      Премьер-Министр

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК